rejauldu/bengali-wikipedia huggingface dataset:
ফেলিসিটি কেন্ডাল হাফম্যান (; জন্ম: ৯ ডিসেম্বর ১৯৬২) হলেন একজন মার্কিন অভিনেত্রী। তিনি মঞ্চে অভিনয়ের মধ্য দিয়ে তার কর্মজীবন শুরু করেন এবং ১৯৯০-এর দশকে চলচ্চিত্র ও টেলিভিশন নাটকে পার্শ্ব চরিত্রে কাজ করেন। হাফম্যান এবিসির টিভি ধারাবাহিক ডেসপারেট হাউজওয়াইভস্‌-এ লিনেট স্ক্যাভো চরিত্রে অভিনয়ের জন্য সর্বাধিক পরিচিত, যার জন্য তিনি হাস্যরসাত্মক ধারাবাহিকে সেরা মুখ্য অভিনেত্রী বিভাগে প্রাইমটাইম এমি পুরস্কার অর্জন করেন এবং টানা তিনবার স্ক্রিন অ্যাক্টরস গিল্ড পুরস্কার ও গোল্ডেন গ্লোব পুরস্কারের মনোনয়ন লাভ করেন। তিনি এবিসির হাস্যরসাত্মক নাট্যধর্মী ক্রীড়াভিত্তিক নাইট ধারাবাহিকে ড্যানা হুইটেকার চরিত্রে অভিনয় করে গোল্ডেন গ্লোব পুরস্কারের মনোনয়ন লাভ করেন।  হাফম্যান ট্রান্সআমেরিকা (২০০৫) চলচ্চিত্রে ট্রান্সজেন্ডার নারী চরিত্রে অভিনয় করে সমাদৃত হন এবং এই কাজের জন্য সেরা অভিনেত্রী বিভাগে গোল্ডেন গ্লোব, ইন্ডিপেন্ডেন্ট স্পিরিট পুরস্কার ও ন্যাশনাল বোর্ড অব রিভিউ পুরস্কার অর্জন করেন এবং শ্রেষ্ঠ অভিনেত্রী বিভাগে অস্কারের মনোনয়ন লাভ করেন। হাফম্যান অভিনীত অন্যান্য উল্লেখযোগ্য চলচ্চিত্রসমূহ হল রিভার্সাল অব ফরচুন (১৯৯০), দ্য স্প্যানিশ প্রিজনার (১৯৯৭), ম্যাগনোলিয়া (১৯৯৯), পাথ টু ওয়ার (২০০২), জর্জিয়া রুল (২০০৭), ফিবি ইন ওয়ান্ডারল্যান্ড (২০০৮), রাডারলেস (২০১৪), এবং কেক (২০১৪)। ২০১৫ থেকে ২০১৭ সালে তিনি এবিসির অমনিবাস অপরাধমূলক নাট্যধর্মী আমেরিকান ক্রাইম'' ধারাবাহিকে অভিনয় করে সমাদৃত হন এবং তিনটি প্রাইমটাইম এমি, দুটি গোল্ডেন গ্লোব ও একটি স্ক্রিন অ্যাক্টরস গিল্ড পুরস্কারের মনোনয়ন লাভ করেন।  হাফম্যান ১৯৯৭ সালে অভিনেতা উইলিয়াম এইচ. ম্যাসির সাথে বিবাহবন্ধনে আবদ্ধ হন।  তথ্যসূত্র  বহিঃসংযোগ           বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:নিউ ইয়র্কের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী বিষয়শ্রেণী:শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক) বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:মিশিগানের অভিনেত্রী বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী বিষয়শ্রেণী:মার্কিন গর্ভপাত-অধিকার কর্মী বিষয়শ্রেণী:শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট বিষয়শ্রেণী:হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বি�
থাম্ব|মণিপুরী সংকীৰ্তন মণিপুরী সংকীর্তন হল ভারতের মণিপুর রাজ্যের মন্দির এবং ব্যক্তিগত স্থানের আচার-অনুষ্ঠানে গান গাওয়া, ঢোল বাজানো ও নাচের সাথে জড়িত একটি শিল্পকলা। অতুলনীয় ধর্মীয় নিষ্ঠা এবং শক্তি প্রদর্শন করে এমন পরিবেশনার মাধ্যমে অভিনয়শিল্পীরা কৃষ্ণের বিভিন্ন গল্প বর্ণনা করেন যা দর্শকদের প্রায়শই অশ্রুসিক্ত করে।  এটি মূলত মণিপুরের বৈষ্ণব সম্প্রদায় এবং পার্শ্ববর্তী রাজ্য ত্রিপুরা ও আসামে বসবাসকারী বৈষ্ণব মণিপুরী সম্প্রদায়ের মাঝে অনুশীলন করা হয়। ২০১৩ সালের ডিসেম্বরে আজারবাইজানের বাকুতে ইউনেস্কোর আন্তঃরাষ্ট্রীয় কর্তৃপক্ষের বৈঠকের অষ্টম অধিবেশনে এটিকে "সংকীর্তন: মণিপুরের শাস্ত্রীয় গান, ঢোল বাদন এবং নাচ" শিরোনামে ইউনেস্কোর  মানবতার বিমূৰ্ত সাংস্কৃতিক ঐতিহ্যের প্রতিনিধিত্বকারী তালিকায় অন্তর্ভুক্ত করা হয়েছে।    রূপরেখা  থাম্ব|মণিপুরী সংকীৰ্তনের পুং চলম নৃত্য সঙ্গীত নাটক অকাদেমি দ্বারা প্রস্তুত মানবতার বিমূৰ্ত সাংস্কৃতিক ঐতিহ্যের প্রতিনিধি তালিকায় অন্তৰ্ভুক্তিকরণের জন্য মনোনয়নের নথিতে এই পরিবেশনা শিল্পটির বর্ণনা দেওয়া হয়েছে এইভাবে:  "মণিপুরের মন্দিরে গান ও নাচের সাথে জড়িত রীতি অনুসারে মণিপুর সমভূমিতে বসবাসকারী বৈষ্ণবদের জীবনে ধর্মীয় নিহিতার্থ ও মঞ্চ অনুষ্ঠান উপলক্ষে বাড়িতে ও রাস্তায় একসাথে সংকীর্তন চারুকলা পরিবেশিত হয়। কৃষ্ণর ধর্মতত্ত্ব এবং শিক্ষা এই প্ৰদৰ্শনের কেন্দ্ৰীয় বিষয়বস্তু। তবে তারা মণিপুরের প্রাক-বৈষ্ণব অতীতের সংগীত এবং নৃত্য থেকে বহন করা আনুষ্ঠানিক বৈশিষ্ট্য ও রীতির সাথে এটিকে অন্তৰ্ভুক্ত করেছে। সংকীর্তন অনুশীলনের মূল অংশটি দেখতে পাওয়া যায় মন্দিরে, সেখানে তারা গানের মাধ্যমে প্রভুর জীবন ও কর্মকে বর্ণনা করে এবং নৃত্যের মাধ্যমে তা প্রদর্শিত করে। এগুলো সাধারণত ভক্তদের সামনে মন্দিরের সাথে সংযুক্ত একটি হল বা মন্ডপে উপস্থাপিত হয়। প্রধান প্ৰদৰ্শনীটি নাট্য পালা নিয়ে গঠিত হয়, যা মণিপুর উপত্যকার সর্বত্র পরিবেশিত হয়। মন্দির কেন্দ্রিক অরিবা পালা এবং মনোহর সাই পালা বর্তমানে খুব কম দেখতে পাওয়া যায়। প্রভুর রথ উৎসব বলে চিহ্নিত করে বর্ষার সময় মন্দিরের মধ্যে খুবাক এসেই  পালন করা হয়। নতুন ঘর উদ্বোধন এবং সকল জীবনচক্র অনুষ্ঠানে যেমন- কান ছিদ্র করার অনুষ্ঠান (শৈশবে পুরুষ এবং স্ত্রী উভয়ের জন্য), উপনয়ন  (কিশোর বয়সী পুরুষদের জন্য), বিবাহ ও মৃত্যুশয্যার অনুষ্ঠানে সংকীর্তনের প্ৰচলন রয়েছে। এভাবেই মণিপুরী বৈষ্ণবদেরর জীবনে সংকীর্তনকে ঈশ্বরের দৃশ্যমান প্রকাশ হিসাবে বিবেচনা করা হয়।"    তথ্যসূত্র    বহিঃসংযোগ    মণিপুরের সংকীর্তন, আচার অনুষ্ঠান, ঢোল বাজানো এবং নাচ সম্পর্কিত একটি ভিডিও, ভারতের সংগীত নাটক আকাদেমি দ্বারা প্রস্তুত এবং ইউনেস্কো দ্বারা প্রকাশিত (সময়ব্যাপ্তি ৯ মিনিট ৫৭ সেকেন্ড): সংকীর্তন  বিষয়শ্রেণী:মণিপুরের সংস্কৃতি বিষয়শ্রেণী:ভারতে নৃত্য বিষয়শ্রেণী:মণিপুরী সংস্কৃতি
২০১৫ অ্যাশেজ সিরিজ () ইংল্যান্ড ও অস্ট্রেলিয়ার মধ্যকার টেস্ট ক্রিকেট সিরিজভূক্ত খেলা। ২২ সেপ্টেম্বর, ২০১১ তারিখে ২০১৫ সালের অ্যাশেজ সিরিজ খেলার জন্য লর্ড’স, ট্রেন্ট ব্রিজ, সোফিয়া গার্ডেন্স, এজবাস্টন এবং ওভালকে নির্ধারণ করা হয়েছিল। খেলার সময়সূচী ১২ মে, ২০১৪ তারিখে ঘোষণা করা হয়।   দলীয় সদস্য  ৩১ মার্চ, ২০১৫ তারিখে অ্যাশেজ সিরিজের জন্য অস্ট্রেলিয়া দল তাদের ১৭-সদস্যের তালিকা প্রকাশ করে। ১ জুলাই ইংল্যান্ড দল প্রথম টেস্টের জন্য দলের সদস্যদের তালিকা ঘোষণা করে। অস্ট্রেলীয় ফাস্ট-বোলার রায়ান হ্যারিস তার দীর্ঘদিনের হাঁটুর আঘাতের কারণে সিরিজ শুরু হবার পূর্বে আন্তর্জাতিক ক্রিকেট থেকে অবসরের ঘোষণা দেন। তার পরিবর্তে নিউ সাউথ ওয়েলসের ফাস্ট-বোলার প্যাট কামিন্সকে অন্তর্ভুক্ত করা হয়।  মাইকেল ক্লার্ক (অঃ) স্টিভ স্মিথ (সহঃ অঃ) ব্র্যাড হাড্ডিন (উইঃ) ফাহাদ আহমেদ প্যাট কামিন্স† জোশ হজলউড রায়ান হ্যারিস১ মিচেল জনসন নাথান লায়ন মিচেল মার্শ শন মার্শ পিটার নেভিল (উইঃ) ক্রিস রজার্স পিটার সিডল মিচেল স্টার্ক এ্যাডাম ভোজেস ডেভিড ওয়ার্নার শেন ওয়াটসন কোচ:  ড্যারেন লেহম্যানঅ্যালাস্টেয়ার কুক (অঃ) জো রুট (সহঃ অঃ) মইন আলী জেমস অ্যান্ডারসন৩ জনি বেয়ারস্টো২ গ্যারি ব্যালেন্স২ ইয়ান বেল স্টুয়ার্ট ব্রড জোস বাটলার (উইঃ) স্টিভেন ফিন মার্ক ফুটিট ৩ অ্যাডাম লিথ লিয়াম প্লাঙ্কেট৩ আদিল রশীদ বেন স্টোকস মার্ক উড কোচ:  ট্রেভর বেলিস † সিরিজ শুরুর পূর্বে রায়ান হ্যারিস অবসর নেয়ায় তার পরিবর্তে প্যাট কামিন্সকে স্থলাভিষিক্ত করা হয়।   টেস্ট সিরিজ   ১ম টেস্ট    ২য় টেস্ট    ৩য় টেস্ট    ৪র্থ টেস্ট    ৫ম টেস্ট    তথ্যসূত্র   বিষয়শ্রেণী:দি অ্যাশেজ বিষয়শ্রেণী:২০১৫-এ ইংরেজ ক্রিকেট বিষয়শ্রেণী:২০১৫-এ আন্তর্জাতিক ক্রিকেট প্রতিযোগিতা
প্যারাবন শিসমার (), (দ্বিপদ নাম: Pachycephala cinerea) হচ্ছে  Pachycephalidae পরিবারের একটি পাখি। এটি ভারত, থাইল্যান্ড, ফিলিপাইন, মায়ানমার, মালয়েশিয়া, বাংলাদেশ এবং দক্ষিণ পূর্ব এশিয়ার অন্যান্য দেশ পর্যন্ত বিস্তৃত।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩২২-৩২৩।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত বন্যপ্রাণীর তালিকায় তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৭৩।   তথ্যসূত্র    BirdLife International 2004.  Pachycephala grisola .   2006 IUCN Red List of Threatened Species.   Downloaded on 26 July 2007.  বিষয়শ্রেণী:বাংলাদেশের পাখি বিষয়শ্রেণী:এশিয়ার পাখি বিষয়শ্রেণী:১৮৭৪-এ বর্ণিত প্রাণী বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:১৮৪৭-এ বর্ণিত পাখি বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
থাম্ব|উদয়পুর রেলওয়ে স্টেশন  উদয়পুর রেলওয়ে স্টেশন হল ত্রিপুরার গোমতি জেলার একটি রেলওয়ে স্টেশন। এর কোড হল UDPU । এটি উদয়পুর, ত্রিপুরা, শহরে পরিসেবা প্রদান করে। স্টেশনটি লুমডিং-সাব্রুম সেকশনে অবস্থিত, যা উত্তর- উত্তর পূর্ব সীমান্ত রেলওয়ের লুমডিং রেলওয়ে বিভাগের অধীনে রয়েছে। আগরতলা থেকে উদয়পুর হয়ে সাব্রুম পর্যন্ত অংশটি ৩ অক্টোবর ২০১৯ সালে চালু হয়। First Commercial Broad  Freight Train Arrives In Tripura BG railhead reaches Udaipur amid cheers    স্টেশন বিন্যাস   জিরাস্তায় স্তরপ্রস্থান/প্রবেশ এবং টিকিট কাউন্টারপি১FOB, সাইড প্ল্যাটফর্ম, নং-১ দরজা বাম/ডানে খুলবেট্র্যাক ১ট্র্যাক ২→ দিকে →ট্র্যাক ৩→ দিকে →FOB, আইল্যান্ড প্ল্যাটফর্ম, নং- ২ দরজা বাম/ডানে খুলবেদ্বীপ প্ল্যাটফর্ম, নং- ৩ দরজা বাম/ডানে খুলবেট্র্যাক ৪→ দিকে   প্রধান ট্রেন    ৫৫৬৮১/৫৫৬৮২ আগরতলা-গার্জী প্যাসেঞ্জার  ৫৫৬৮৩/৫৫৬৮৪ গার্জি-আগরতলা প্যাসেঞ্জার  আরো দেখুন  বাংলাদেশের রেলওয়ে স্টেশনের তালিকা  তথ্যসূত্র   বিষয়শ্রেণী:গোমতী জেলার রেলওয়ে স্টেশন বিষয়শ্রেণী:লামডিং রেল বিভাগ বিষয়শ্রেণী:২০১৬-এ চালু রেলওয়ে স্টেশন বিষয়শ্রেণী:২০১৬-এ ত্রিপুরায় প্রতিষ্ঠিত
ওমান অলিম্পিক কমিটি (; এছাড়াও সংক্ষেপে আইওসি কোড ওএমএ দ্বারা পরিচিত) হলো ওমানের জাতীয় অলিম্পিক কমিটি। এই সংস্থাটির ১৯৮২ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ওমানের রুউইয়ে অবস্থিত।  বর্তমানে ওমান অলিম্পিক কমিটির সভাপতির দায়িত্ব পালন করছেন খালিদ বিন মুহাম্মদ আল জুবাইর, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন তাহা বিন সুলাইমান আল কিশরি।  ইতিহাস ১৯৮২ সালে ওমানের বহু-ক্রীড়ার সর্বোচ্চ সংস্থা হিসেবে ওমান অলিম্পিক কমিটি প্রতিষ্ঠিত হয়েছে। আব্দুল্লাহ হামাদ আল আলি এই সংস্থার প্রথম সভাপতির দায়িত্ব পালন করেছেন, যিনি ১৯৮২ হতে ১৯৮৩ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় দুই বছর পর ওমান ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে ওমান  তথ্যসূত্র  বহিঃসংযোগ     এএনওসিতে ওমান অলিম্পিক কমিটি   অলিম্পিডিয়ায় ওমান অলিম্পিক কমিটি   অলিম্পিক.কমে ওমান অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে ওমান বিষয়শ্রেণী:ওমানের ক্রীড়া পরিচালনা পরিষদ বিষয়শ্রেণী:১৯৮২-এ ওমানে প্রতিষ্ঠিত বিষয়শ্রেণী:১৯৮২-এ প্রতিষ্ঠিত ক্রীড়া সংস্থা
পেইফান নদী () একটি নদী যা চীনের  কুয়েইচৌ ও ইউন্নান প্রদেশে অবস্থিত। এটি বৃহৎ চুচিয়াং নদীর অববাহিকার অংশ।  গতিপথ পেইফান নদীটি চীনের ইউন্নান ও কুয়েইচৌ প্রদেশ দিয়ে প্রবাহিত হয়েছে। নদীটি কুয়াংশি প্রদেশের সীমানাতে পৌছে নানফান নদীর সাথে মিশে হুংশুই নদীটির জন্ম দিয়েছে এবং সেই নদীটি দক্ষিণ-পূর্ব দিকে চলে গেছে।  ইতিহাস ইয়েলাং ও নানইউয়ে রাজ্যের পথ হিসেবে নদীটি ইতিহাসে তাৎপর্যপূর্ণ ছিল।  সেতুসমূহ অনেকগুলি সেতু এই নদীকে অতিক্রান্ত হয়েছে। যেমন পেইফানচিয়াং সেতু, ছিংলুং রেলওয়ে সেতু, পেইফান নদীর কুয়াংশি মহাসড়ক সেতু, পেইফান নদীর শুইপাই রেলসেতু, পেইফান নদীর হুখুন মহাসড়ক সেতু। এই সবগুলি সেতুই বিশ্বের উচ্চতম সেতুগুলির মধ্যে পড়েছে।  চিত্র প্রদর্শনী  বিষয়শ্রেণী:চীনের নদী
রামেশ্বর পট্টিদার (জন্ম: ১০ নভেম্বর ১৯৩৮) একজন ভারতীয় রাজনীতিবিদ এবং ভারতীয় জনতা পার্টির নেতা। ১৯৭৫ সালে জরুরি অবস্থার সময় তিনি এমআইএসএর অধীনে কারাবরণ করেছিলেন। তিনি ১৯৭৭ সালে মধ্য প্রদেশ রাজ্যের খারগোন থেকে ৬ষ্ঠ লোকসভায় নির্বাচিত হয়েছিলেন। তিনি একই নির্বাচনী এলাকা থেকে ১৯৮৯, ১৯৯১, ১৯৯৬ এবং ১৯৯৮ সালে লোকসভায় পুনর্নির্বাচিত হন।   তথ্যসূত্র    জীবনী সংক্রান্ত স্কেচ     বিষয়শ্রেণী:১৯৩৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:জরুরী অবস্থার (ভারত) সময়ে ভারতীয় কারারুদ্ধ বিষয়শ্রেণী:মধ্যপ্রদেশের ব্যক্তি বিষয়শ্রেণী:২০২১-এ মৃত্যু বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ
ইয়র্নে স্পিলের্স (; জন্ম: ২১ জানুয়ারি ২০০৫) হলেন একজন বেলজীয় পেশাদার ফুটবল খেলোয়াড়।https://int.soccerway.com/players/jorne-spileers/691812/ তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ-এর ক্লাব ক্লাব ব্রুজের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০২০ সালে, স্পিলের্স বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  ইয়র্নে স্পিলের্স ২০০৫ সালের ২১শে জানুয়ারি তারিখে বেলজিয়ামের ব্রাসেলসে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  স্পিলের্স বেলজিয়াম অনূর্ধ্ব-১৫, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। বেলজিয়ামের বয়সভিত্তিক দলের হয়ে তিনি প্রায় ৪ বছরে ১৮ ম্যাচে অংশগ্রহণ করে ২টি গোল করেছেন।https://www.worldfootball.net/player_summary/jorne-spileers/4/   তথ্যসূত্র    বহিঃসংযোগ      বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বেলজীয় পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ক্লাব ব্রুজের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-১৭ আন্তর্জাতিক ফুটবলার বিষয়শ্রেণী:বেলজিয়ামের অনূর্ধ্ব-১৯ আন্তর্জাতিক ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:স্পোর্টস ক্লাব জুল্টে ওয়ারেখেমের খেলোয়াড়
যেসকল বোসন কনার স্পিন শূন্য তারা হচ্ছে স্কেলার বোসন। আর বোসন  হল সেই সকল কণা যাদের তরঙ্গ ফাংশন কণা বিনিময়ের অধীনে প্রতিসম। যার ফলে বোসন কণারা বোস আইনস্টাইন পরিসংখ্যান মেনে চলে। স্পিন-পরিসংখ্যান উপপাদ্য অনুসারে সকল বোসনের স্পিন হচ্ছে  পূর্ণসংখ্যা।   অর্থাৎ  স্কেলার বোসন হচ্ছে শূণ্য স্পিনযুক্ত বোসনের উপসেট।  "স্কেলার বোসন"  নামটি কোয়ান্টাম ক্ষেত্র তত্ত্ব থেকে এসেছে, যা দাবি করে যে স্পিন-শূন্য কণার ক্ষেত্রগুলি লরেন্টজ ট্রান্সফরমেশনের অধীনে স্কেলারের মতো রূপান্তরিত হয় (অর্থাৎ লরেন্টজ ইনভেরিয়েন্ট )।  স্যুডোস্কেলার বোসন হলো এমন একটি স্কেলার বোসন যার বিজোড় সমতা রয়েছে, যেখানে "সাধারণ" স্কেলার বোসনগুলোর জোড় সমতা রয়েছে।   উদাহরণ    স্কেলার    কণা পদার্থবিদ্যার স্ট্যান্ডার্ড মডেলের একমাত্র মৌলিক স্কেলার বোসন হল হিগস বোসন, যার অস্তিত্ব ২০১৩ সালের ১৪ ই মার্চ CMS এবং ATLAS দ্বারা লার্জ হ্যাড্রন কোলাইডারে নিশ্চিত করা হয়েছিল।   এই নিশ্চিতকরণের ফলস্বরূপ, পিটার হিগস এবং ফ্রাঁন্সোয়া এংগেলার্টকে পদার্থবিজ্ঞানে ২০১৩ সালের নোবেল পুরস্কার দেওয়া হয়েছিল।   বিভিন্ন পরিচিত যৌগিক কণাদের মধ্যে স্কেলার বোসন রয়েছে যেমন আলফা কণা এবং স্কেলার মেসন ।    স্যুডোস্কেলার    কণা পদার্থবিদ্যার স্ট্যান্ডার্ড মডেলে কোনো মৌলিক  স্যুডোস্কেলার নেই, তবে স্যুডোস্কেলার মেসন রয়েছে যেমন পাইওন।   আরো দেখুন    কণা পদার্থবিজ্ঞান  স্ট্যান্ডার্ড মডেল  হিগস বোসন  পিটার হিগস  হিগস ক্ষেত্র  মেসন  কোয়ান্টাম ক্ষেত্র তত্ত্ব   তথ্যসূত্র   বিষয়শ্রেণী:কোয়ান্টাম ক্ষেত্র তত্ত্ব বিষয়শ্রেণী:কণা পদার্থবিজ্ঞান
গুয়াহাটি স্থাপত্যবিদ্যা মহাবিদ্যালয় (Guwahati College of Architecture) আসামের গুয়াহাটিতে অবস্থিত একটি উচ্চ শিক্ষার প্রতিষ্ঠান। আসাম তথা উত্তর-পূর্বাঞ্চলে স্থাপত্যবিদ্যার শিক্ষার জন্য ২০০৬ সালে এই মহাবিদ্যালয় প্রতিষ্ঠা করা হয়।  মহাবিদ্যালয়টি গুজরাত-এর আহমদাবাদের কেন্দ্রীয় পরিবেশ পরিকল্পনা এবং প্রযুক্তিবিদ্যা বিশ্ববিদ্যালয়র সাথে ছাত্র-ছাত্রী এবং শিক্ষকদের আদানপ্রদানের বোঝাপড়ার চুক্তিতে স্বাক্ষর করেছে। মহাবিদ্যালয়টি পিডিলাইট উৎকৃষ্ট পুরস্কারের জন্যেও অংশগ্রহণ করেছিলেন। শিক্ষা মহাবিদ্যালয়টি স্থাপত্যবিদ্যার দুটি পাঠ্যক্রম দেয় :  স্থাপত্যবিদ্যার স্নাতক (Bachelor of Architecture) – ৫ বছর  স্থাপত্যবিদ্যার স্নাতকোত্তর (Master of Architecture) – ২ বছর চৌহদ্দি গুয়াহাটি স্থাপত্যবিদ্যা মহাবিদ্যালয় পশ্চিম গুয়াহাটির জু রোডে অবস্থিত। মহাবিদ্যালয়ের চৌহদ্দিতে একটি গ্রন্থাগার, একটি ৫৫০টি এক যুক্ত প্রেক্ষাগৃহ, দুটি কর্মশালা, ক্রীড়ার সুবিধা এবং কম্পিউটার কেন্দ্র আছে। গোটা মহাবিদ্যালয় চৌহদ্দিতে ওয়াই-ফাই ইন্টারনেটের সুবিধা আছে। এর শ্রেণীকক্ষসমূহে আধুনিক প্রযুক্তি যেমন ডিজিটাল অঙ্কন স্টুডিও ইত্যাদির সুবিধা আছে। তথ্যসূত্র  বহিঃসংযোগ মহাবিদ্যালয়টির ওয়েবসাইট   মহাবিদ্যালয়টির ফেসবুক পৃষ্ঠা Official মহাবিদ্যালয়টির ইউটিউব পৃষ্ঠা  বিষয়শ্রেণী:আসামের কলেজ
মনপুরা বাংলাদেশের ভোলা জেলার অন্তর্গত মনপুরা উপজেলার একটি ইউনিয়ন।   আয়তন  মনপুরা ইউনিয়নের আয়তন ২৮,১৫৪ একর।   প্রশাসনিক কাঠামো  মনপুরা ইউনিয়ন মনপুরা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মনপুরা থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মনপুরা ইউনিয়নের মোট জনসংখ্যা ১৮,২৬৭ জন। এর মধ্যে পুরুষ ৯,৩০৯ জন এবং মহিলা ৮,৯৫৮ জন। মোট পরিবার ৪,৪৭৯টি।   শিক্ষা  ২০১১ সালের আদমশুমারি অনুযায়ী মনপুরা ইউনিয়নের সাক্ষরতার হার ২৭.৭%।   আরও দেখুন   মনপুরা উপজেলা  মনপুরা থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:মনপুরা উপজেলার ইউনিয়ন
মেমফিস (মেনেফের) (   ; বোহাইরিক; ) ছিল mḥw ("উত্তর") নামে পরিচিত নিম্ন মিশরের প্রথম নোম আইনেবু-হেদ্জের প্রাচীন রাজধানী। অধুনা মিশর রাষ্ট্রের বৃহত্তর কায়রোর গিজার ২০ কিলোমিটার (১২ মাইল) দক্ষিণে আধুনিক শহর মিত রাহিনার কাছে মেমফিসের ধ্বংসাবশেষ অবস্থিত।  খ্রিস্টপূর্ব তৃতীয় শতাব্দীতে প্রাচীন মিশরের হেলেনীয় যুগের টলেমীয় রাজ্যের অধিবাসী এক পুরোহিত ও ইতিহাসবিদ মানেথো উল্লিখিত একটি কিংবদন্তি অনুযায়ী, ফ্যারাও মেনেস এই শহরটি প্রতিষ্ঠা করেছিলেন। পুরনো রাজ্যের আমলে মেমফিস ছিল প্রাচীন মিশরের রাজধানী (কেমেত বা কুমাত) এবং প্রাচীন মিশরের সমগ্র ইতিহাস জুড়েই এটি একটি গুরুত্বপূর্ণ শহর হিসেবেই রয়ে যায়।Bard, Encyclopedia of the Archaeology of Ancient Egypt, p. 694.Meskell, Lynn (2002). Private Life in New Kingdom Egypt. Princeton University Press, p.34Shaw, Ian (2003). The Oxford History of Ancient Egypt. Oxford University Press, p.279  পাদটীকা  তথ্যসূত্র  আরও পড়ুন   Herodotus, The Histories (Vol II).  Diodorus Siculus, Bibliotheca historica, (Vol I).  Strabo, Geographica, Book XVII: North Africa.  Suetonius, The Twelve Caesars, Part XI: Life of Titus.      Government of France (1809–1822). Description de l'Égypte. Paris: Imprimerie impériale.                                                        Tanis: l'Or des pharaons. Paris: Association Française d’Action Artistique (1987).                            বহিঃসংযোগ   On the Memphis Theology  Ancient Egypt.org  Photos of Memphis, University of Chicago   Digital Egypt for Universities  Photos of Memphis, Egiptomania.com    বিষয়শ্রেণী:মিশরের প্রত্নক্ষেত্র বিষয়শ্রেণী:প্রাচীন মিশরীয় নগর বিষয়শ্রেণী:মিশরীয় পুরাণ বিষয়শ্রেণী:মিশরতত্ত্ব বিষয়শ্রেণী:মিশরের বিশ্ব ঐতিহ্যবাহী স্থান বিষয়শ্রেণী:মিশরের পূর্বতন রাজধানী বিষয়শ্রেণী:মিশরের প্রত্নতাত্ত্বিক স্থান বিষয়শ্রেণী:মিশরের সাবেক জনবহুল এলাকা বিষয়শ্রেণী:মিশরের উন্মুক্ত জাদুঘর বিষয়শ্রেণী:মিশরের দর্শনীয় স্থান বিষয়শ্রেণী:গিজা গভর্নরেটের জনবহুল স্থান বিষয়শ্রেণী:খ্রিস্টপূর্ব ৪র্থ সহস্রাব্দে প্রতিষ্ঠিত বিষয়শ্রেণী:খ্রিস্টপূর্ব ৪র্থ সহস্রাব্দে প্রতিষ্ঠিত জনবহুল স্থান
ঘূর্ণিঝড় পাইলিন (থাই: নীলকান্তমণি) বঙ্গোপসাগরে উৎপন্ন একটি ভয়ংকর ঘূর্ণিঝড় যা ২০১৩ সালের ৫ অক্টোবর ভারতের উড়িষ্যা রাজ্যের উপকূলে আঘাত হানে। ভারতের আবহাওয়া দফতরের মতে এটা ক্যাটাগরি চার মাত্রার ঘূর্ণিঝড়। মার্কিন নৌবাহিনীর ঘূর্ণিঝড় সতর্কীকরণ কেন্দ্র পাইলিনকে সুপার সাইক্লোন বা সর্বোচ্চ মাত্রার ঘূর্ণিঝড় বলে বর্ণনা করে। ভারতের উপদ্রুত এলাকার সমুদ্রবন্দরগুলোকে দশ নম্বর মহাবিপদ সংকেত দেখাতে বলা হয়। এর গতিপথ ভারত উপকূলের দিকে হলেও ঘূর্ণিঝড় কেন্দ্রের কাছে সাগর উত্তাল থাকায় বাংলাদেশের চট্টগ্রাম, কক্সবাজার ও মংলা সমুদ্র বন্দরকে দুই নম্বর দূরবর্তী হুঁশিয়ারি সঙ্কেত দেখাতে বলা হয়।  বর্ণনা  ঘূর্ণিঝড় পাইলিন শনিবার প্রথম আঘাত হানে ভারতীয় সময় রাত সোয়া ন'টার দিকে উড়িষ্যার উপকূলীয় গ্রাম গোপালপুরে। ভারতের আবহাওয়া দফতরের মতে ঘূর্ণিঝড়টি যখন গোপালপুরে আঘাত হানে তখন এর আওতায় বাতাসের গতি ছিল ঘণ্টায় ২০০ হতে ২১০ কিলোমিটার। ঝড়ের কারণে উড়িষ্যার রাজধানী ভুবনেশ্বর সহ বিভিন্ন জায়গায় বিদ্যুৎ সংযোগ বিচ্ছিন্ন হয়ে যায়। ঘূর্ণিঝড় মোকাবেলায় ভারতের পূর্ব উপকূল জুড়ে সর্বোচ্চ সতর্কাবস্থা জারি করা হয়। অন্তত পাঁচ লক্ষ মানুষকে ঝুঁকিপূর্ণ অঞ্চলগুলো থেকে সরিয়ে নেয়া হয়। ঘূর্ণিঝড় মোকাবেলায় ভারত সরকার সেনাবাহিনী, নৌবাহিনী এবং বিমান বাহিনী সদস্যদের মোতায়েন করে। জাতীয় বিপর্যয় মোকাবেলা বাহিনীর প্রায় ২৩০০ সদস্যকে ঝুঁকিপূর্ণ অঞ্চলগুলোতে প্রস্তুত রাখে। তথ্যসূত্র   বিষয়শ্রেণী:২০১৩-এ ঘূর্ণিঝড় বিষয়শ্রেণী:২০১৩-এ ভারত বিষয়শ্রেণী:অন্ধ্রপ্রদেশের ইতিহাস (১৯৪৭-২০১৪) বিষয়শ্রেণী:অন্ধ্রপ্রদেশে বিপর্যয় বিষয়শ্রেণী:ভারতে ক্রান্তীয় ঘূর্ণিঝড় বিষয়শ্রেণী:অত্যন্ত প্রবল ঘূর্ণিঝড়
পটাশিয়াম হাইড্রোক্সাইড একটি অজৈব যৌগ, যার রাসায়নিক সংকেত KOH । এটি সাধারণত কষ্টিক পটাশ নামে পরিচিত ।  এটি বাজারে কষ্টিক পটাশ হিসেবে পাওয়া যায়।  এই বর্ণহীন কঠিন পদার্থ সোডিয়াম হাইড্রোক্সাইড এর মতই একটি তীব্র ক্ষার । প্রতি বছর NaOH এর চেয়ে প্রায় ১০০ গুণ বেশি KOH উৎপন্ন করা হয় ।H. Schultz, G. Bauer, E. Schachl, F. Hagedorn, P. Schmittinger “Potassium Compounds” in Ullmann’s Encyclopedia of Industrial Chemistry, 2005, Wiley-VCH, Weinheim.   বৈশিষ্ট্য এবং গঠন অবিশুদ্ধ পটাশিয়াম এর সাথে সোডিয়াম হাইড্রক্সাইড এর বিক্রিয়ায় বিশুদ্ধ পটাশিয়াম হাইড্রক্সাইড পাওয়া সম্ভব । এটি সাধারণত ষদচ্ছ ক্ষুদ্র বড়ি আকারে বিক্রয় করা হয়, যা সহজেই আঠাল হয়ে যায়, কারণ এটি জলগ্রাহী ।  গঠন দ্রাব্যতা এবং শুষ্কতা  তথ্যসূত্র  বহিঃসংযোগ   Newscientist article dn10104  MSDS from JTBaker  CDC - NIOSH Pocket Guide to Chemical Hazards  বিষয়শ্রেণী:ক্ষার বিষয়শ্রেণী:পটাশিয়াম যৌগ বিষয়শ্রেণী:হাইড্রোক্সাইড বিষয়শ্রেণী:হাইড্রোজেন যৌগ বিষয়শ্রেণী:ফটোগ্রাফিক রাসায়নিক পদার্থ বিষয়শ্রেণী:ই-সংখ্যায়িত খাদ্যে সংযোজিত দ্রব্য
রুবিনা আশরাফ হলেন একজন পাকিস্তানি অভিনেত্রী, পরিচালক ও প্রযোজক।    অভিনীত চলচ্চিত্র   চলচ্চিত্র   লাহোর সে আগে (২০১৬)   টেলিভিশন   কাসাক  সাওয়ান রূপ  পাস-ই-আয়না  এক আধ হপ্তা  ইশ্ক কি ইনতেহা  আবান জাফর  ইয়ারিয়ান  তানভীর ফাতেমা (বিএ)  উইমেন্স ফ্রিডম  মর উস গালি কা  তুমহে কুছ ইয়াদ হ্যায় জানা  মাসুম  ফয়েজ মনজিল কে রোজাদার  বেহকাওয়া  পারচাইয়ান  মাতম  ইয়ে কন সা দয়ার হ্যায়  আখারি বরিশ  মেরা নাসিব  মুজয় রূথনে না দিনা  মাশিহা  ব্যান্ড খিরকিয়ন কে পীচে  মুঝে আপন বানা লো হাম টিভি ২০০৮  মেন তুম অর ইমরান হাশমি  তালাফি  রাজু রকেট  হিশার ই ইশক  হালকি সি খালিশ  কিসে আপনা কহেইন  দিল নাহি মনতা  নাটক হি নাটক  কিতনা সাতাতায় হো  গুল-ই-রানা  হাথেলি  মাঞ্জধার  হাজারুন রাস্তে  দো বল   পরিচালক   রুসওয়াই  বাণী  শিকওয়া  সুর্খ চাঁদনি  তেরে সিওয়া  এক আধ হপ্তা  তারাজু   তথ্যসূত্র    বহিঃসংযোগ       টিভি ডটকম.পি.কে রবিনা আশরাফ  বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:করাচির অভিনেত্রী বিষয়শ্রেণী:লাহোরের অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:১৯৬০-এ জন্ম বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:নারী টেলিভিশন প্রযোজক বিষয়শ্রেণী:পাকিস্তানি চলচ্চিত্র অভিনেত্রী
অতুলানন্দ গোস্বামী অসমীয়া সাহিত্য জগতের একজন প্রসিদ্ধ গল্পকার, উপন্যাসিক ও অনুবাদক। তিনি রচনা করা চেনেহ জরীর গাথি নামক নামক উপন্যাস রচনা করে ২০০৬ সনে সাহিত্য একাডেমী পুরস্কার লাভ করেন। তিনি রচনা করা নামঘরিয়া নামক উপন্যাস গুয়াহাটি দূরদর্শন কেন্দ্রে ধারাবাহিক নাটক রুপে প্রচার হয়েছিল।http://books.google.co.in/books?id=kLn11KD4ea0C&pg=PA225&redir_esc=y#v=onepage&q&f=false অনুবাদক হিসেবে তিনি অসমীয়া ভাষা থেকে ইংরেজি, বাংলা ও ওড়িয়া ভাষায় অনুবাদ ও এসব ভাষা থেকে অসমীয়া ভাষায় অনুবাদ করেন। কামরুপ অনুসন্ধান সমিতির সম্পাদক ছিলেন তিনি।   সাহিত্যি অবদান   হামদৈ পুলর জোন (১৯৬৬)  গল্প (১৯৬৭)  চেনেহ জরীর গাঁথি  রাজপাট (১৯৭৬)  পলাতক (১৯৮৩)  আশ্রয় (১৯৯৩)  নামঘরীয়া (১৯৮৯)  নিগ্রো কাপল ইন ছার্চ অৱ শিৱ (১৯৯৪), ইংরেজি গল্প-সংকলন।   অনূদিত গ্রন্থ   গুডবাই মিঃ ছিপছ (মূল: জেমছ হিল্ম)  পিতা-পুত্র (মূল: টি. এছ. পিল্লাই)  শ্বেতপদ্মা আরু বনহংসী (মূল: প্রাণবন্ধু কর আরু মনোজ কুমার)  একৈছটা বাংলা গল্প  বংকিমচন্দ্রর নির্বাচিত প্রবন্ধ   সম্পাদিত গ্রন্থ   কৃষ্ণ ভূঞার গল্প-সমগ্র   পুরস্কার ও সম্মান  নামঘরীয়া উপন্যাসের জন্য তিনি অসম সাহিত্য সভা থেকে অম্বিকা রায়চৌধুরী পুরস্কার ও কিশোর কুমার সোবরনী পুরস্কার লাভ করেন। বলিয়া হাতী নামক নামক গল্পের জন্য তিনি ১৯৯২ সনে কথা পুরস্কার লাভ করেন।বিশ্বকোষ, অসম সাহিত্য সভা, চতুর্থ খণ্ড, ১ম প্রকাশ, ২০০৩ চেনেহ জরীর গাথির জন্য তিনি ২০০৬ সনে সাহিত্য একাডেমী পুরস্কার লাভ করেন। ২০১৩ সনে তাকে অসম উপত্যকা সাহিত্য পুরস্কার প্রদান করা হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৩৫-এ জন্ম
লিরয় সানচেজ (জন্ম ১ সেপ্টেম্বর ১৯৯১) একজন স্পেনে জন্মগ্রহণকারী একজন গায়ক-গীতিকার, যার বর্তমান সঙ্গীতজীবন মূলত মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহর কেন্দ্রিক।   কর্মজীবন  সানচেজের জন্ম হয় স্পেনের ভিক্টোরিয়া-গেস্টিইজ শহরে, যেখানে তিনি নিজে নিজেই গিটার বাজানো শিখেন। ১৫ বছর বয়সে, সানচেজ তার করা প্রথম কোনো গানের কভার ইউটিউব এ আপলোড করেন, এবং অত:পর তার ভিডিওগুলো সর্বমোট ৩৩০ মিলিয়নবার দেখা হয়েছে এবং তার চ্যানেলকে ৩ মিলিয়ন মানুষ অনুসরণ করেছে।  ২০১০ সালে সানচেজের সাথে প্রযোজক জিম জজনসিন এর দেখা হয়, যিনি তাকে মার্কিন যুক্তরাষ্ট্রের মিয়ামি শহরে নিয়ে আসেন। ২০১৪ সালে লিরয় সানচেজ, "বাই মাই সাইড" এবং "লিটল ড্যান্সর" নামে দুটি একক প্রকাশ করেন। ২০১৬ সালে, তিনি প্রিমিয়াস জ্যুভেন্টাড অ্যাওয়ার্ড, এবং টিন চয়েজ অ্যাওয়ার্ড এর জন্য মনোনয়ন পান।  সানচেজ, ২০১৭ সালের জানুয়ারী থেকে মার্চ পযন্ত অনুষ্ঠেও "ম্যান অব দ্য ইয়ার ট্যুর" এ শিরোনামকারী শিল্পী হিসেবে গান পরিবেশন করেছেন, এই সফরটি তার প্রথম কোনো আন্তর্জাতিক সফর ছিল।  সম্প্রতি তিনি তার আত্মপ্রকাশকারী অ্যালবাম নিয়ে কাজ করছেন, যেটি ২০১৭ সালেই প্রকাশ করার কথা রয়েছে। ২০১৭ সালের ৪ই আগস্ট সানচেজ তার আত্মপ্রকাশকারী ইপি "এলেভেটেড" প্রকাশ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:লস অ্যাঞ্জেলেসের সঙ্গীতশিল্পী বিষয়শ্রেণী:২১শ শতাব্দীর মার্কিন সঙ্গীতশিল্পী